Skirvedalen naturreservat

Skirvedalen naturreservat utgjøres i hovdsak av en skogsdal i retning nord-syd mellom Veggli i Numedal og Rivsfjell i Tinn. Området er verdifullt da det omfatter storvokst og lite påvirket barskog, til dels med urskogspreg. I området er det også forekomster av naturtypen høgstaudegranskog, som er rødlistet. Reservatet ble utvidet i 2019, og utgjør nå et stort og variert skogsområde på 24,7 kvadratkilometer. Plante- og dyrelivet er vernet mot skade og ødeleggelse. Motorisert ferdsel er forbudt. Utenom eksisterende veier og stier er også sykling og ridning ulovlig. Referanser